Yn achos Southern Cross ac eraill, fodd bynnag, rydym wedi gweld bod methiannau annisgwyl o ran hyfywedd darparwyr gofal yn arwain at risgiau. Fel y crybwyllais yn fy Natganiad Ysgrifenedig diweddar ar fethiant ar ran darparwyr, rwy’n awyddus i ddiwygio Bil Gwasanaethau Cymdeithasol a Llesiant (Cymru) ar unwaith er mwyn gosod dyletswydd ar awdurdodau lleol Cymru i ddarparu ar gyfer anghenion gofal uniongyrchol y rheini sy’n cael eu heffeithio gan fethiant ar ran darparwyr yn eu hardal. Bydd hyn yn debyg i’r darpariaethau sydd ym Mil Gofal Llywodraeth y DU ar gyfer Lloegr. Bydd y Papur Gwyn yn cyflwyno mesurau pellach i fynd i’r afael â’r rhesymau bod darparwyr yn methu. Bydd yn symud tuag at greu cofrestr o sefydliadau, a nodi enwau unigolion cyfrifol. Bydd rhaid i’r unigolion hynny ddangos eu bod yn addas, a’u bod mewn sefyllfa gadarn o safbwynt ariannol a’u gallu i lywodraethu er mwyn cyflogi gweithwyr gofal cymdeithasol neu weithwyr cymdeithasol sydd wedi’u hyfforddi a/neu sydd wedi cymhwyso’n briodol i ddarparu gwasanaethau yn ein sector. Byddwn yn disgwyl i’r sefydliadau hyn ddarparu adroddiadau a thystiolaeth reolaidd i gadarnhau eu bod yn parhau i fod yn addas i weithredu. Ni chaniateir iddynt weithredu yn y sector oni bai eu bod yn gwneud hyn.
However we have seen, in Southern Cross and elsewhere, the risks posed by unexpected failures in the viability of care providers. As I mentioned in my recent Written Statement on provider failure, as an immediate action I am seeking to make amendments to the Social Services and Well-being (Wales) Bill to place a duty upon local authorities in Wales to cater for the immediate care needs of those within its area affected by provider failure. This will mirror similar provisions within the UK Government’s Care Bill in relation to England. The White Paper will introduce further measures to tackle the causes of provider failure. It will move towards a register of organisations, with responsible named individuals, who must demonstrate appropriate fitness, financial robustness and governance in order to be able to operate as employers of suitably trained and/or qualified social care workers or social workers to provide services within our sector. We will expect these organisations to regularly confirm, through reports and evidence, their continued fitness to operate – where this is not done they will not be permitted to operate in the sector.